**Listina EU o temeljnih pravicah in Konvencija o pravicah invalidov**

Uredba (EU) 2021/1060 v 9. členu med horizontalnimi načeli, ki jih morajo države članice upoštevati med izvajanjem evropskih skladov, navaja tudi:

* spoštovanje temeljnih pravic in skladnost z [Listina EU o temeljnih pravicah (europa.eu)](https://commission.europa.eu/aid-development-cooperation-fundamental-rights/your-rights-eu/eu-charter-fundamental-rights_sl) in
* upoštevanje dostopnosti za invalide.

Da se zagotovijo potrebni predpogoji za uspešno in učinkovito uporabo podpore Unije, dodeljene iz skladov, Uredba (EU) 2021/1060 v prvem odstavku 15. člena med drugim napotuje na svojo Prilogo III, ki določa horizontalne omogočitvene pogoje, ki se uporabljajo za vse specifične cilje, in merila, potrebna za oceno njihovega izpolnjevanja.

V nadaljevanju se osredotočamo na pogoja »Dejanska uporaba in izvajanje Listine o temeljnih pravicah« in »Izvajanje in uporaba Konvencije Združenih narodov o pravicah invalidov v skladu s Sklepom Sveta 2010/48/ES«.

Ministrstvo za delo, družino, socialne zadeve in enake možnosti (v nadaljevanju: MDDSZ) je izpolnjevanje zgoraj navedenih pogojev in meril za oba omogočitvena pogoja podrobno opredelilo v Opisu sistema (povezava), na tej strani pa omogočamo izpolnjevanje merila, ki predvideva ureditev poročanja o morebitnih pritožbah glede Listine in Konvencije, predloženih v skladu z ureditvami na podlagi sedmega odstavka 69. člena Uredbe (EU) 2021/1060.

**Možnost pritožbe**

Cilj izvajanja evropske kohezijske politike, vključno s posebnim ukrepom ESS+ za odpravljanje materialne prikrajšanosti, je zagotavljati skladnost podpore s človekovimi pravicami in temeljnimi svoboščinami, kot so opredeljene v Listini Evropske unije o temeljnih pravicah ter Konvenciji Združenih narodov o pravicah invalidov.

V ta namen je v postopkih, ki se nanašajo na  porabo sredstev iz Programa ESS+ za odpravljanje materialne prikrajšanosti v Sloveniji v obdobju 2021-2027 (v nadaljevanju: Program) v skladu s [Sklepom Sveta 2010/48/ES](https://eur-lex.europa.eu/legal-content/SL/ALL/?uri=CELEX:32010D0048) ter sedmim odstavkom 69. člena Uredbe (EU) 2021/1060 zagotovljena možnost pritožbe na organ upravljanja zaradi kršitev teh temeljnih pravic ali svoboščin. Organ upravljanja za Program je MDDSZ.

**Kdo ima pravico do pritožbe?**

Pravico do pritožbe ima, kdor sodeluje v okviru izvajanja Programa v Sloveniji in meni, da so bile te temeljne pravice ali svoboščine kršene. Pritožbo lahko vložijo potencialni in izbrani upravičenci ali končni prejemniki ter drugi, ki so deležni koristi pri izvajanju Programa ali operacij v njegovem okviru, pri organu upravljanja za Program, ki deluje na MDDSZ.

**Kako bo pritožba obravnavana?**

Organ upravljanja bo pritožbo preučil in jo obravnaval v skladu s svojimi pristojnostmi. Če bo domnevna kršitev spadala v njegovo pristojnost, bo preveril dejstva in dokaze o kršitvi s preverjanjem na kraju samem oziroma s pregledom ustreznih dokumentov ter predlagal ustrezne popravljalne ukrepe.

Če domnevna kršitev ne bo spadala v pristojnosti organa upravljanja, se bo posvetoval z drugimi ministrstvi in institucijami, ki se ukvarjajo z varstvom človekovih pravic in pravicami invalidov v Sloveniji.

Organ upravljanja bo lahko pritožnika napotil na drugo ustrezno institucijo, lahko pa bo v soglasju s pritožnikom pritožbo posredoval drugim pristojnim institucijam.

**Kako vložiti pritožbo?**

Za prijavo domnevnih kršitev je na voljo spodnji obrazec, ki je v podporo pritožnikom za lažje vlaganje pritožb. Za pritožbo je treba čim bolj natančno opisati kršitev ter priložiti relevantne dokumente in druge dokaze o kršitvah, če ti obstajajo. V pritožbi je pomembno navesti ime Programa, domnevnega kršitelja, kontaktne podatke pritožnika in opisati kršitev. Če izpolnitev obrazca prek spleta ni mogoča, je mogoče pritožbo vložiti tudi pisno ali preko elektronske pošte na naslov organa upravljanja.

**Organ upravljanja za Program**

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana

Telefon: 01 369 77 00

E-pošta: [gp.mddsz@gov.si](mailto:gp.mddsz@gov.si)

Vse pritožbe bodo obravnavane zaupno in ob spoštovanju varstva osebnih podatkov. Z anonimnimi prijavami se bo organ upravljanja seznanil, ukrepal pa bo le v primeru, da bo razpolagal z zadostnimi informacijami, ki omogočajo obravnavo.

Če potrebujete pomoč pri vložitvi pritožbe ali se želite o tem posvetovati, nas lahko pokličete.

**Ali so na voljo tudi druge poti za varstvo?**

Možnost za uporabo pritožbe pri organu upravljanja ne izključuje možnosti uporabe drugih rednih pravnih sredstev, ki so zagotovljena v Sloveniji, niti ne izključuje splošne možnosti, da se pritožbe naslovijo na Evropsko Komisijo.

V Sloveniji je varstvo pravic (na primer zaradi diskriminacije ali zaradi kršitev pravil o dostopnosti) zagotovljeno v upravnih postopkih (na primer posamezne inšpekcije, pritožbe zoper akt upravljanja) ter v sodnih postopkih. Običajno je zahtevke za sodno varstvo upravičen vložiti le tisti, ki so mu bile kršene pravice oziroma se neposredno posega v njegov pravni položaj. Tudi v primeru uporabe teh poti pa se organ upravljanja priporoča, da se ga seznani s postopki uporabe takih pravnih sredstev. To je koristno zaradi zagotavljanja celovitega pregleda nad izvajanjem evropske kohezijske politike in preprečevanja morebitnih kršitev.

**Poročanje na letnih pregledovalnih srečanjih**

Organ upravljanja je dolžan poročati o morebitnih neskladnostih operacij, ki jih podpirajo Program, z Listino o temeljnih pravicah in Konvencijo o pravicah invalidov, v skladu s Sklepom Sveta 2010/48/ES, ter o pritožbah, ki so bile predložene v skladu s postopkom, določenim v sedmem odstavku 69. člena Uredbe (EU) 2021/1060 na letnih pregledovalnih srečanjih z Evropsko komisijo. Poročilo ne vključuje osebnih podatkov, temveč obsega samo naravo kršitev ter sprejete popravljalne ukrepe. Organ upravljanja lahko poroča samo o pritožbah, s katerimi je seznanjen.

**Kontaktni podatki organa upravljanja in drugih institucij s področja varovanja človekovih pravic in pravic invalidov v Sloveniji**

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana

Telefon: 01 369 77 00

E-pošta: [gp.mddsz@gov.si](mailto:gp.mddsz@gov.si)

**Ministrstvo za delo, družino, socialne zadeve in enake možnosti - Direktorat za invalide**

Štukljeva cesta 44, 1000 Ljubljana

Telefon: 01 369 75 38

E-pošta: [gp.mddsz@gov.si](mailto:gp.mddsz@gov.si)

**Ministrstvo za pravosodje**

Župančičeva ulica 3, 1000 Ljubljana

Telefon: 01 369 53 42

E-pošta: [gp.mp@gov.si](mailto:gp.mp@gov.si)

**Ministrstvo za zunanje in evropske zadeve**

**Direktorat za multilateralno sodelovanje**

**Sektor za človekove pravice**

Prešernova cesta 25, 1000 Ljubljana

Telefon: 01 478 20 37

E-pošta: [gp.mzez@gov.si](mailto:gp.mzez@gov.si)

**Ministrstvo za kulturo**

**Služba za kulturne raznolikosti in človekove pravice**

Maistrova ulica 10

1000 Ljubljana

Telefon: 01 369 59 00

E-pošta: [gp.mk@gov.si](mailto:gp.mk@gov.si)

**Varuh človekovih pravic RS**

Dunajska 56, 1000 Ljubljana

Telefon: 01 475 00 50

E-pošta: [info@varuh-rs.si](mailto:info@varuh-rs.si)

Oddaja prijave na <https://www.varuh-rs.si/kaj-delamo/iscete-pomoc/kdaj-se-obrniti-na-varuha/>

**Zagovornik načela enakosti**

Železna cesta 16, 1000 Ljubljana

Telefon: 01 4735 531

E-pošta: [gp@zagovornik-rs.si](mailto:gp@zagovornik-rs.si)

Oddaja prijave na <https://zagovornik.si/o-diskriminaciji/predlog-za-obravnavo-diskriminacije/>

**Informacijski pooblaščenec**

Dunajska cesta 22, 1000 Ljubljana

Telefon: 01 230 97 30

E-pošta: [gp.ip@ip-rs.si](mailto:gp.ip@ip-rs.si)

Oddaja prijave na <https://www.ip-rs.si/varstvo-osebnih-podatkov/pravice-posameznika/vlo%C5%BEitev-prijave>

Kršitve lahko prijavite tudi pristojnim inšpektoratom. Nekatere najpogostejše navajamo v nadaljevanju, sicer pa so navedeni na povezavi <https://e-uprava.gov.si/podrocja/drzava-druzba/inspekcijski-postopki.html>.

[Prijava kršitev Inšpektoratu RS za delo](https://e-uprava.gov.si/podrocja/drzava-druzba/inspekcijski-postopki/prijava-inspekciji-delo.html)(na primer glede kršitev pravic pri zaposlovanju in delu, kršitev prepovedi diskriminacije).

[Prijava kršitev Tržnemu inšpektoratu (na primer glede diskriminacije pri ponujanju dobrin storitev in stanovanj ali kršitev pravil glede dostopnosti).](https://e-uprava.gov.si/si/podrocja/drzava-druzba/inspekcijski-postopki/prijava-trzni-inspekciji.html)

[Prijava kršitev Inšpektoratu za infrastrukturo](https://e-uprava.gov.si/podrocja/drzava-druzba/inspekcijski-postopki/prijava-infrastruktura.html) (za kršitev določb 16. člena Zakona o izenačevanju možnosti invalidov glede dostopnosti javnih avtobusnih prevozov).

[Prijava kršitev Pomorski inšpekciji](https://e-uprava.gov.si/si/podrocja/drzava-druzba/inspekcijski-postopki/prijava-pomorski-inspekciji.html) (za kršitev določb 16. člena Zakona o izenačevanju možnosti invalidov glede dostopnosti ladijskih prevozov).

[Ustavno sodišče oziroma druga sodišča](https://e-uprava.gov.si/drzava-in-druzba/e-demokracija/o-demokraticnih-procesih/clovekove-pravice-in-temeljne-svoboscine/varstvo-clovekovih-pravic-in-temeljnih-svoboscin.html)

Pred morebitnim vlaganjem zahtevkov za sodno varstvo vam priporočamo, da si pridobite nasvet odvetnika ali druge prava vešče osebe.

Z varstvom človekovih pravic se ukvarjajo tudi nevladne organizacije.

Oddaja prijave

Vrh obrazca

Ime, priimek ali naziv pravne osebe oziroma firma, kontaktni podatki prijavitelja (e-pošta ali telefon):

Kdo naj bi kršil pravice? Navedite osebo ali organizacije oziroma tiste, ki so bili vpleteni v dogodke.

Kaj se je zgodilo (ali se še dogaja)? Opišite kršitve (prosimo za čim več informacij o tem, kako in kje se je kršitev zgodila, koga vse je prizadela). Katere pravice ali svoboščine po Listini EU o temeljnih pravicah ali po Konvenciji o pravicah invalidov so bile kršene?

Kdaj se je kršitev zgodila (ali začela, v primeru, da še traja)?



Ste v zvezi s tem že ukrepali (če ste, opišite, kako, pri kateri instituciji)?

Dodatna pojasnila ali relevantne priloge z dokazili za vaše navedbe (na primer listine, dokumenti, priče itd.)



Dodaj prilogo (neobvezno)

Click or drag a file to this area to upload.



Datum



Varstvo osebnih podatkov \*

S posredovanjem podatkov soglašam, da Ministrstvo za delo, družino, socialne zadeve in enake možnosti (MDDSZ) moje podatke uporablja za namene obravnave pritožbe in poročanja na letnih srečanjih z Evropsko komisijo brez navedbe osebnih podatkov. MDDSZ bo podatke skrbno varoval v skladu s Splošno uredbo o varstvu podatkov (GDPR – General Data Protection Regulation).

Oddaj prijavoDno obrazca